[bookmark: _GoBack]Na osnovi članka 166. Zakona o socijalnoj skrbi („Narodne novine RH"  br. 157/13., 152/14., 99/15., 52/16., 16/17., 130/17.) i članka 9. Statutu Centra za pomoć u kući Grada Crikvenice KLASA:550-01/18-01/01, URBROJ:2107/01-04/07-3 od 02. siječnja 2018.g. Povjerenstvo za izbor i imenovanje ravnatelja/ice Centra za pomoć u kući Grada Crikvenice  imenovano zaključkom gradonačelnika Grada Crikvenice, (KLASA: 112-01/18-01/16, UR.BROJ:2107/01-06/2-18-1) objavljuje 
	NATJEČAJ
za imenovanje ravnatelja/ice  Centra za pomoć u kući  Grada  Crikvenice
[bookmark: _Hlk506471907]Ravnatelj zasniva radni odnos s Centrom na vrijeme od 4 godine.

Ravnatelj preuzima dužnost na dan utvrđen aktom o imenovanju.

Ravnatelj s gradonačelnikom Grada Crikvenice zaključuje ugovor o radu kojim se uređuje visina plaće te ostala prava i obveze iz radnog odnosa koji nisu uređeni zakonom i Statutom Centra.
Na natječaj se, pod ravnopravnim uvjetima, imaju pravo javiti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.
Za ravnatelja Centra može biti imenovana osoba koja je hrvatski državljanin, koja ima najmanje srednju stručnu spremu  te u odnosu na koju ne postoji zapreka iz članka 213. stavka 1. Zakona o socijalnoj skrbi. 

Uz pisanu prijavu na natječaj potrebno je priložiti sljedeće:
- 	životopis,
- 	dokaz o hrvatskom državljanstvu (domovnica, vojna iskaznica ili osobna iskaznica),
-	dokaz o odgovarajućem stupnju obrazovanja (svjedodžba/diploma),
- 	dokaz o ukupnom radnom iskustvu (elektronički zapis u slučaju da je osiguranik podnio zahtjev u elektroničkom obliku preko korisničkih stranica Hrvatskog zavoda za mirovinsko osiguranje), odnosno potvrdu o podacima evidentiranima u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje.
-        uvjerenje nadležnog suda da se protiv kandidata ne vodi kazneni postupak (ne starije od tri mjeseca od dana objave ovog natječaja).

Navedeni dokazi prilažu se u preslici koja ne treba biti ovjerena, a izabrani kandidat za imenovanje će se, prije imenovanja, pozvati na predočenje izvornika.
               
Poslodavac će  po službenoj dužnosti pribaviti dokaz prije imenovanja ravnatelja da kandidat  koji se namjerava imenovati nije osuđen za kaznena djela ili za prekršaj iz članka 213. stavak 1. Zakona o socijalnoj skrbi te da se protiv njega pred nadležnim sudom ne vodi postupak iz članka 213. stavak 1. Zakona o socijalnoj skrbi.

S kandidatima koji ispunjavaju formalne uvjete iz ovog natječaja, obavit će se intervju.
Prijave s dokazima o ispunjenju uvjeta podnose se u roku od 8 dana od dana objave obavijesti o natječaju na mrežnim stranicama i oglasnoj ploči Grada Crikvenice i tisku, na adresu: Grad  Crikvenica, Kralja Tomislava 85, 51260 Crikvenica s naznakom «Prijava kandidata na natječaj za imenovanje ravnatelja  Centra za pomoć u kući Grada Crikvenice – ne otvarati».
Nepotpune i nepravovremene prijave neće se razmatrati, niti će podnositelji nepotpunih prijava biti pozvani na dopunu prijave. 
Grad Crikvenica zadržava pravo neodabira niti jednog prijavljenog kandidata.

